जेनुकुरुबजनाङ्गः

जेनुकुरुबजनाङ्गस्य स्थानानि
मैसूरुमण्डलस्य हेग्गडदेवनकोटे, हुणसूरु इत्यादिषु उपमण्डलेषु च, कोडगुमण्डलस्य कुशालनगरं, सोमवारपेटे, मडिकेरी उपमण्डलेषु च, तमिळ्नाडुराज्यस्य नीलगिरिपर्वतेषु, केरळस्य मानन्दवाडिप्रदेशेषु च एते सन्ति ।  कर्णाटके एतेषां सङ्ख्या ४३,००० (१९९७वर्षस्य गणनानुसारम्) ।  पारम्पर्येण एते गजान् गृहीत्वा तेषां प्रशिक्षणे निष्णाताः इति ज्ञायते ।  मैसूरुनगरस्य दसरा-उत्सवे विजयदशम्यां ‘गजवरण्डकान्’ एते एव निर्वहन्ति ।
जेनुकुरुबजनाङ्गस्य वृत्तिः
वनेषु जेनुकुरुबजनाङ्गीयाः कुमरिनामिकां व्यवसायपद्धतिम् अनुसरन्ति ।  वृक्षाणां मध्ये स्थानं कल्पयित्वा  रागिधान्यं वर्धयन्ति ।   वंशेन कुटीरं निर्माय निवसन्ति ।  एतेषां वासस्थानं ‘हाडि’ इति वदन्ति ।  एते प्रधानतया मधुनिष्कासयन्ति इत्यनेन एतान् ‘जेनुकुरुबाः’ (कन्नडभाषया जेनु नाम मधु इति अर्थः)इति निर्दिशन्ति ।

वर्गः:कर्णाटकस्य आदिवासिनः
वर्गः:कर्णाटकराज्यसम्बद्धाः स्टब्स्
वर्गः:सर्वे अपूर्णलेखाः
वर्गः:चित्रं योजनीयम्
वर्गः:सारमञ्जूषा योजनीया